Case ID: 1023370
Sentence 26: Belə ki, kameral vergi yoxlamasının nəticələrinə dair qərarın qəbul edilməsi üçün Vergi Məcəlləsində ayrıca müddət müəyyən edilmədiyindən (qərarın vergi ödəyicisinə göndərilməsi üçün Vergi Məcəlləsinin 37.4-cü maddəsində müəyyən edilmiş 5 günlük müddət istisna edilməklə) həmin qərar da kameral vergi yoxlaması üçün müəyyən edilmiş 30 günlük müddət daxilində qəbul edilməli idi. Mənfəət vergisi üzrə il üzrə vergi bəyannaməsi növbəti ilin mart ayının 31-nə qədər təqdim edilir, belə olan halda cavabdehin il üzrə təqdim edilmiş bəyannaməni aprel ayının 31-nə qədər kameral qaydada yoxlamaq və əsas olduğu halda kameral qaydada vergilər hesablamaq hüququ var idi. Lakin vergi orqanı bu müddəti buraxaraq 24 may 2018-ci ildə iddiaçıya kameral qaydada mənfəət vergisi hesablanması barədə qərar qəbul etmişdir.